เก็บ 2 หุ้นท่องเที่ยวตัท็อป!รับตัวเลขนักท่องเที่ยวจีนเดือนม.ค.พุ่งแตะ 1 ล้านคน
เก็บ 2 หุ้นท่องเที่ยวตัท็อป!รับตัวเลขนักท่องเที่ยวจีนเดือนม.ค.พุ่งแตะ 1 ล้านคน
12 ก.พ. 2562

บล.กรุงศรี ระบุในบทวิเคราะห์วันนี้(12ก.พ.) ว่า จำนวนนักท่องเที่ยวจีนมีโอกาสพุ่งแตะระดับ 1 ล้านคนต่อเดือนในเดือน ม.ค.และ ก.พ. เป็น Sentiment บวกต่อกลุ่มท่องเที่ยว Top pick – AOT และ ERW : การท่องเที่ยวแห่งประเทศไทย (ททท.) เปิดเผยสถานการณ์นักท่องเที่ยวจีนที่เดินทางเข้ามาเที่ยวเมืองไทยในช่วงวันที่ 1-28 ม.ค.  มีจำนวน 922,000 คน เพิ่มขึ้น 8.6%เทียบช่วงเดียวกันของปีก่อน และ ในช่วงเทศกาลตรุษจีน (4-10 ก.พ.) มีนักท่องเที่ยวจีนเดินทางเข้ามาเที่ยวเมืองไทยจำนวน 330,000 คน เพิ่มขึ้น 4.12%เทียบช่วงเดียวกันของปีก่อน หากพิจารณาจากค่าเฉลี่ยของเดือนม.ค.จะมีนักท่องเที่ยวจีนเดินทางเข้าเมืองไทยประมาณ 30,000 คนต่อวัน
ดังนั้นเมื่อนับรวมจำนวนนักท่องเที่ยวตลอดทั้งเดือน ม.ค.มีโอกาสสูงที่นักท่องเที่ยวจีนจะเพิ่มขึ้นแตะระดับ 1 ล้านคนได้อีกครั้ง นับเป็นการฟื้นตัวต่อเนื่องเป็นเดือนที่ 3 และเป็นการทำสถิติสูงสุดในรอบ 10 เดือน เป็นสัญญาณบวกต่อภาพรวมการท่องเที่ยวของเมืองไทยและส่งผลบวกโดยตรงต่อกลุ่มธุรกิจที่เกี่ยวข้อง (AOT, AAV, ERW, CENTEL, MINT, TKN, BEAUTY และ DDD) โดยเลือก AOT และ ERW เป็น top pick